Académie Tahitienne – Fare Vāna’a

Académie Tahitienne – Fare Vāna'a er et språkakademi i Fransk Polynesia. Det ble grunnlagt i 1972 og har som formål å bevare og fremme tahitisk. Akademiet holder til i Papeete.

Akademiet har arbeidet med normering av tahitisk, men driver også språkhistoriske studier. Den første grammatikken for tahitisk ble publisert i 1985 og større ordbøker ble utgitt i 1987 og 1999. En tahitisk ordbok er tilgjengelig på akademiets nettsted på Internett. Akademiet utgir andre slags bøker og skrifter på tahitisk og støtter oversettelse av verdenslitteraturen til tahitisk. Det arbeider også for at tahitisk skal benyttes i undervisningen.

Det finnes egne akademier for marquesisk og tuamotuansk.

Referanser

Eksterne lenker
 Fare Vāna'a - Académie Tahitienne

Språk i Fransk Polynesia
Akademier
Etableringer i 1972